Johannes Gerckens Bassøe

Johannes Gerckens Bassøe (født 23. april 1878 i Råde, død 30. juli  1962) var en norsk jurist og embetsmann.

Bassøe var sysselmann på Svalbard fra 1925 til 1932, fylkesmann i Troms fra 1928 til 1938 og fylkesmann i Vestfold fra 1938 til 1949.
Ved krigsutbruddet valgte Bassøe å fortsette i stillingen, til tross for at han ikke var NS-sympatisør. Han mente at det var viktig å holde hjulene i gang og at situasjonen ville endres til det verre hvis han fratrådte.
Han ble imidlertid etter en tid avsatt av styresmaktene. I 1942–43 virket Halvor P. Hektoen som fylkesmann, og i 1944–45 Christopher Lange. Bassøe ble gjeninnsatt i sin stilling etter frigjøringen.H. Blom Svendsen (red.): Sem og Slagen. En bygdebok, Tønsberg, 1963.

Han tok juridisk embedseksamen ved Universitetet i Oslo 1901 og var deretter edsvoren fullmektig ved Nordre Sunnmøre sorenskriveri, sakførerfullmektig på Gjøvik og edsvoren fullmektig hos skifteforvalteren i Stavanger, inntil han i 1905 ble sekretær i Handelsdepartementet. I 1910–1911 var han konstituert visekonsul i New York, og fra 1914 var han byråsjef i Finansdepartementet. 

Bassøe er kommandør av første klasse av den svenske Nordstjerneordenen og storoffiser av Italias kroneorden.

 Referanser 

Kategori:Fylkesmenn i Troms
Kategori:Fylkesmenn i Vestfold
Kategori:Sysselmenn på Svalbard
Kategori:Norske jurister
Kategori:Nordstjerneordenen
Kategori:Italias kroneorden
Kategori:Personer fra Råde kommune
Kategori:Nordmenn fra andre verdenskrig